**Утвърдил:**



**Ръководител на УО на ПРСР 2014-2020 година:**

**Д-Р МОМЧИЛ НЕКОВ**

***Заместник-министър на земеделието***

|  |
| --- |
| **Таблица за направените предложения и възражения в процеса на обществено обсъждане на процедура чрез подбор №BG06RDNP001-1.004 по подмярка 1.2. „Демонстрационни дейности и действия по осведомяване“ от мярка 1 „Трансфер на знания и действия за осведомяване“от Програма за развитие на селските райони 2014-2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | Селскостопанска академия | 06.07.2022 г. | ***По отношение на документ „Условия за кандидатстване“:***   1. Раздел ***11.1. Допустими кандидати*** (стр. 9), т. 1, буква „в“ „научни институти“ да бъде допълнена и с „ и научни центрове“.   Мотиви: Съгласно чл. 6, ал. 1 от Закона за Селскостопанска дейност „Научната, научно-приложната дейност и обучението на докторанти се извършват от научни институти и научни центрове към Селскостопанската академия, които са юридически лица.“ По този начин ще се прецизира текста за допустимост и ще се избегне искането на разяснения по време на приема по подмярката.  1.1. Също така предлагаме в ***Раздел 24. Списък на документите***, които се подават на етап кандидатстване, т. 24.1. Списък с общи документи, да се прецизират кои документи се изискват за доказване на допустимост конкретно, напр. за кандидати по т. 1, буква „а“ от раздел 11.1 се представят следните документи (изреждат се), за кандидати по т. 1, буква „б“ от раздел 11.1 се представят … (изреждат се) и т.н.   1. ***Раздел 13.1. Допустими дейности***, точки 3-5 (стр. 12)   Предлагаме да се въведе нова точка, в която да се посочи, че „Разходи за инвестиции, необходими за изпълнението на демонстрационни дейности **в областта на селското стопанство,** се финансират 100% след проведена обществена поръчка и могат да бъдат включени в искане за възстановяване още на първо междинно плащане без да се отчита данъчната амортизационна норма. Закупените материални активи могат да се използват при научно- експерименталните дейности в рамките на конкретния научен институт/ център, бенефициент по сключения административен договор“.  *„3. Разходи за инвестиции, необходими за изпълнението на демонстрационни дейности в областта на горското стопанство се финансират под формата на амортизационни разходи.*  *4. За допустими се считат само амортизационните разходи, съответстващи на продължителността на демонстрационния проект, изчислени в съответствие със Закона за корпоративното подоходно облагане и не могат да надвишават годишните данъчни амортизационни норми, определени за съответните категории активи (Приложение № 5).*  *5. Подпомаганите активи под формата на амортизационни разходи по т. 3 трябва да се използват само и единствено за демонстрационни дейности, предвидени по проекта и да са придобити след сключване на административния договор*.“  На това основание предлагаме да се прецизира и текста в раздел 14. Категории разходи, допустими за финансиране, 14.1. Допустими разходи, т. 6-8, като се отбележи, че се отнася САМО за инвестиции в горски стопанства.  *„6. Разходите по т. 4, включени в проекти, насочени към демонстрации за горски стопани и заетите лица в техните стопанства, се подпомагат под формата на амортизационни разходи.*  *7. Допустимите разходи по т. 6, финансирани под формата на амортизационни разходи, се изчисляват в съответствие със Закона за корпоративното подоходно облагане и не могат да надвишават годишните данъчни амортизационни норми, определени за съответните категории активи (Приложение № 5).*  *8. Активите по т. 4 трябва да се използват само и единствено за дейностите, предвидени по проекта и да са придобити след сключване на административния договор*.“  Мотиви: Предложението е свързано с прецизиране на тези текстове с цел ясно да се отбележи, че са различни условията, при които се възстановяват инвестиционните разходи, в зависимост дали са инвестиции в селското или горското стопанство. Това допълнение/ прецизиране е важно за да не се въвеждат допълнителни изисквания на етап верификация на разходи по вече сключен административен договор, базирайки се на текуща практика по подмярка 16.1 „…“. Какво произтича от условието „възстановяване под формата на амортизационни разходи“- Дори и при най-благоприятния вариант- продължителност на административния договор 30 месеца и отчитайки факта, че за закупуване на „материалния актив“ се провежда обществена поръчка по реда на ЗОП, която отнема около 6 месеца и още до 6 месеца за доставка, то технически е възможно да се възстановят не по-вече от 50%. Също така, такъв вид възстановяване се извършва само на етап окончателно искане за плащане за да може точно да се изчисли какъв размер е допустим.  Точка 5 също води до разнопосочни възможности при контрол за прилагането й- какво означава „единствено и само за демонстрационни дейности“, машината ще стои на склад и ще се извежда на полето само когато се провежда демонстрационна дейност.   1. ***Раздел 13.2. Условия за допустимост на дейностите*** (стр. 12). Предлагаме допълване на текстовете по т. 7 и т. 10 с изброяване на изискуемите документи, което е възможно да бъде направено към тези точки или на подходящо място в документ „Условия за изпълнение“.   „7*. Допустимите разходи по отношение на инвестициите трябва да отговарят на изискванията на чл. 45 от Регламент (ЕС) №1305/2013 на Европейския парламент и на Съвета от 17 декември 2013 година относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета.*  *10. Дейностите и инвестициите по проектни предложения, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията*.“  Мотиви: Прецизирането на посочените текстове ще ограничи въвеждането по-късно, на етап изпълнение и подаване на искания за плащане, условия и документи, позоваващи се на тези две точки.  3.1. Също така предлагаме да се разпише дефиниция/ прецизиране на „лица, провеждащи демонстрацията“ и „преподавател“. В т. 9 и т. 11 се въвеждат изисквания към „лица, провеждащи демонстрация“, които съгласно т. 17 се описват в т. „ЕКИП“ от формуляра за кандидатстване в ИСУН 2020, докато в „Приложение № 4 Декларация за участие като преподавател“ се използва „преподавател“. Това предполага, че „лица, провеждащи демонстрацията“ и „преподавател“ са идентични и в т. „ЕКИП“ от формуляра за кандидатстване в ИСУН 2020 се посочват само преподавателите/ лекторите. В документ „Условия за изпълнение“ се използва „преподавател/ лектор“ и се изискват следните документи в „*Раздел 2.28. Опис на документите при подаване на искане за плащане, Условия за изпълнение:*  *11. Трудови и/или граждански договори и/или заповеди за възлагане на лекторски часове за дейностите по проекта във формат .pdf или .jpg;*  *12. Отчети за извършена работа от преподавателите във формат .pdf или .jpg;*  *13. Трудови и/или граждански договори с членовете на екипа по проекта във формат .pdf или .jpg;*  *14. Отчети за извършена работа от всеки член на екипа на организация във формат .pdf или .jpg*;“   1. ***Раздел 13.2. Условия за допустимост на дейностите, т. 14.*** Предлагаме значително да се редуцират бройките в т. 14, като се въведе и нова буква за проектни предложения със стойност на инвестициите до 30 000 лв., за които не се поставя изискване за минимален брой участници.   „*14. Проектни предложения, включващи разходи за инвестиции са допустими за подпомагане в случай, че предвиждат следния брой участници:*  *а) за проектни предложения със стойност на заявените инвестиции над 58 674 лв., проектното предложение трябва да предвижда не по-малко от 500 участници за периода на изпълнение на проекта;*  *б) за проектни предложения със стойност на заявените инвестиции между 58 674.01 лв. и 117 348 лв., проектното предложение трябва да предвижда не по-малко от 750 участници лица за периода на изпълнение на проекта;*  *в) за проектни предложения със стойност на заявените инвестиции над 117 348.01 лв., проектното предложение трябва да предвижда не по-малко от 1 000 участници за периода на изпълнение на проекта*.“  Мотиви: Изискването за обучение на не по- малко от 1000 участници за допустимост на инвестиция над 117 348,01 лв е несъразмерно. Общовалидно е, че обученията са най-ефективни, когато се провеждат в малки групи. Дори 60 броя максимален брой участници в група, заложен в подмярка 1.1 за информационна дейност, е неефективно предимно за обучаемите, не толкова за обучаващите. Изискване за не по-малко от 1000 участница ще изисква провеждане на минимум 10-15 обучения за да се признае закупения актив като инвестиционен разход в размер над 117348,01 лв. При така заложения показател, с планираният бюджет по подмярка 1.2 Управляващия орган на ПРСР очаква да бъдат обучени почти всички малки и млади фермери, което е абсурдно. Предложението се отнася за силно редуциране на изискванията, обвързващи размера на инвестицията с броя участници в демонстрационните обучения, като допълнително се въведе и възможност при разход за инвестиция до 30 000 лв. без ДДС да няма такова изискване и обвързаност.  Мотиви: Основание за предложението е на база заложените показатели/ индикатори в одобрената ПРСР 2014-2020 г. по мярка 1 „Трансфер на знания“, както следва: Целеви показател Т3 Общ брой на участниците в обучение 4 800 броя и Планиран показател за изпълнение М01- Брой участници в обучение- 4 800 броя.  Заложените в ПРСР, т. 8.2.1.3.2.2. 8.2.1.3.2.2. Вид подкрепа, Вид подкрепа: Безвъзмездни средства изисквания са значително надвишени в публикуваните Условия за кандидатстване.  *„В проекта се предвиждат оптимален брой теми за демонстрационни дейности с цел по-пълно използване на новите машини или оборудване за обучение на достатъчен брой земеделски или горски стопани;*  *В националното законодателство за прилагане на мярката се предвижда оптимално съотношение на броя на включените в проекта обучаеми към размера на разходите за инвестиции;*  *Необходимостта от инвестицията се обосновава съобразно условията на демонстрационния обект и темите на демонстрационните дейности*.“  Изискването „*оптимално съотношение на броя на включените в проекта обучаеми към размера на разходите за инвестиции*“ все пак не трябва да води до ограничително условие за участие!!!!!, принципът „ефикасност“ е приложен и при доста по-нисък брой участници в демонстрационните обучения, обвързано с оптимален брой теми.  4.1. Също така предлагаме да се разпише, може би в документ „Условия за изпълнение“, каква процедура ще се прилага в случай, че в проектното предложение е планирана инвестиция, която изисква обучение на определен брой участници, но при приключване на проекта се окаже, че по- малък брой са обучени. Подобна обвързаност на размера на инвестиционният разход с броя обучаеми не трябва да води до взети по-късно решения, че същият ще се възстановява само в рамките на окончателното искане за плащане, което финансово е ограничително с оглед вида на допустимите кандидати- институти с ограничени финансови възможности.   1. ***Раздел 14. Категории разходи, допустими за финансиране: 14.1. Допустими разходи*** (стр. 14):   -буква „а) Разходи за закупуване на нови машини, съоръжения, оборудване и апаратура, необходими за подобряване на производствения процес в стопанството, както и за подготовка на продукцията за продажба“ да се допълни с „включително и на съоръжения за напояване“. Предлагаме да се допълни, че към тази буква са допустими и разходи за инвестиции, свързани с водоспестяващи и енергоспестяващи поливни техники и технологии, намаляване на загубите на вода, енергоефективни техники и технологии на производство и за намаляване на разходите на енергия в селското стопанство.  5.1. - буква „г) Разходи за закупуване на софтуер и право на ползване на софтуер“ да се допълни с „вкл. и разработка на специализиран софтуерен продукт, необходим за съответното стопанство“  Мотиви: Предложенията прецизират и дават по- подробен списък на допустимост на разходи, което кореспондира и с приоритетните фокус области.  5.2. Към същия раздел, в т. 12-15 се описва процедурата за оценка на размера на инвестиционния разход въз основа на приложените сходни оферти. В т. 15, последно изречение „*Оценителната комисия извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер*“ противоречи на т. „*17. В случаите по т. 13 кандидатите представят към проектното предложение решение за определяне на стойността на разхода, за който кандидатстват, с включена обосновка за мотивите, обусловили избора му*“. Защо кандидатът трябва да мотива избор след като оценителната комисия одобрява най-ниската цена. Предлагаме да се промени т. 15, като „*оценителната комисия одобрява за финансиране разхода въз основа на изложените мотивите на кандидата и потребностите при провеждане на демонстрацията*.“  ***5.3. Раздел 22. Критерии и методика за оценка на проектните предложения*** (стр. 24), Приоритет 1 „Оценка на програмата на демонстрационната дейност в съответствие с приоритетите, посочени в раздел 8.2.1.2. на ПРСР 2014-2020“, критерии 1 - В програмата на демонстрационната дейност са включени дейности и теми, насочени към:“  В критерии 1 са изброени 7 фокус области, като всяка една се оценява с 5 точки, при което максималният брой точки трябва да е 35, а не 30.  ***6. Раздел 24.2- . 24.2. Списък със специфични документи***, т. 5. Инвентарна книга на кандидата-към датата на подаване на проектното предложение, с разбивка по вид на актив, дата и цена на придобиване. Представя се във формат „pdf“ или „jpg“.  Предлагаме да отпадне изискването при кандидатстване да се изисква копие на инвентарната книга, а да се изисква само на етап изпълнение, т.е да бъде включен само в „Условията за изпълнение“.  ***6.1 Приложение 3, Финансов план, лист- т.3- Амортизации***  Предлагаме за колона 9 да се заложи формула, която автоматично да изчислява или да се дадат подробни указания.  ***По отношение на документ „Условия за изпълнение“:***  ***1. Раздел 2. Финансово изпълнение на проектите и плащане, т. 2.4*** да бъде дадена възможност авансовото плащане да се извършва и след представяне на застраховка, която обезпечава покритие на отговорността на изпълнителя.  *„2.4. Авансово плащане се извършва след представяне от ползвателя на безусловна и неотменима банкова гаранция в полза на ДФЗ - РА в размер 100 % от стойността на авансовото плащане.“*  Мотиви: Застраховката като форма на гаранция, обезпечаваща покритие на отговорността на изпълнителя, през последните години широко се използва за гарантиране изпълнение на дейности от страна на изпълнител, избран по реда на закона за обществените поръчки.  ***2. Раздел 2. Финансово изпълнение на проектите и плащане, т. 2.9. Разходи за*** инвестиции и разходи за амортизация могат да бъдат заявени само в окончателното искане за плащане, като разходите ще бъдат изплатени в пълния им размер само при условие, че участие в демонстрациите са взели минимално заложения брой участници по т. 14 от Раздел 13.2 Условия за допустимост на дейностите от Условията за кандидатстване.  Предложението ни е да се прецизира този запис, като се посочи, че ще се прилага само за инвестиции в горско стопанство. За инвестициите в селско стопанство не се прилага възстановяване на инвестиционните разходи под формата на амортизационни начисления.  ***3. В Раздел 2. Финансово изпълнение на проектите и плащане, т. 2.28. Опис на документите при подаване на искане за плащане***  Предлагаме да отпадне искането за подпис и печат на прилаганите документи, тъй като се използва ИСУН за електронно подаване на отчетни документи. Необходимо е да се намали административната тежест чрез въвеждане на възможностите за електронно подписани документи и подаването им чрез платформата ИСУН, която се достъпва от бенефициента само чрез създаден електронен профил.  3.1. Също така предлагаме да отпадне изискването за представяне на документи по т. 11-14, тъй като „Безвъзмездна финансова помощ по настоящата процедура за разходи, свързани с дейности по т. 1, буква „а“ от Раздел 13.1 „Допустими дейности“, се предоставя под формата на стандартна таблица за единица продукт за разходите за организиране и провеждане на демонстрационна дейност с размер, съответстващ на 606.00 лв. за един участник.“  „*11. Трудови и/или граждански договори и/или заповеди за възлагане на лекторски часове за дейностите по проекта във формат .pdf или .jpg;*  *12. Отчети за извършена работа от преподавателите във формат .pdf или .jpg;*  *13. Трудови и/или граждански договори с членовете на екипа по проекта във формат .pdf или .jpg;*  *14. Отчети за извършена работа от всеки член на екипа на организация във формат .pdf или .jpg*;“  Мотиви: В случая „единица продукт“ е обучаемият, а не лекторите. Участието в демонстрационните дейности се документира с подпис на участника в други два документа- „Приложение 2- Присъствена форма“ и „Приложение 6- Регистрационна книга на участниците“.  ***4. Техническа корекция:*** Коректно да се цитират точките, свързан и с изискванията за описание на дейностите в страница, плакатът, табелата или билборда.  „*3.4.3. Електронната страница, плакатът, табелата или билбордът по т. 4 и 5 съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: "Европейският земеделски фонд за развитие на селските райони: Европа инвестира в селските райони."*  *3.4.4. Информацията* по т. 6 заема не по-малко от 25 на сто от плаката, табелата или електронната страница.“ | Приема се. Добавен е текст, отразяващ коментара.  1.1. Не се приема. Към всеки един документ, посочен в Раздел 24.1. „Списък с общи документи“ е пояснено за кой тип кандидати се отнася.  В допълнение в съответствие с т. 4 от Раздел 21.1. „Оценка на административно съответствие и допустимост“ на УК, при установена липса на изискуеми документи или друга нередовност, оценителната изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване.  2. Не се приема. Кандидатите могат да се възползват от възможността за едно авансово плащане в размер до 50 на сто от стойността на определените в административния договор инвестиционни разходи по проекта.  От друга страна плащане на целия размер на инвестицията е свързано с проверка на изпълненото условие, посочено в т. 14 от Раздел 13.2. „Условия за допустимост на дейностите“ на УК. В тази връзка разходите за инвестиции, в случай, че такива са предвидени в проекта, не могат да бъдат заявени/изплатени на етап авансово плащане.    3. Не се приема. В т. 2.28 „Опис на документите при подаване на искане за плащане“ от условия за изпълнение на одобрени проекти са посочени документите, изискуеми към междинно/окончателно плащане.  3.1. Приема се. Текстовете са прецизирани.  4. Не се приема. Инвестициите, необходими за изпълнението на демонстрационни дейности за земеделски стопани и/или горски стопани и заетите лица в техните стопанства, не са задължителна част от проектното предложение съгласно т. 2 от Раздел 13.1 „Допустими дейности“.  Считаме, че така разписано условието за проектни предложения, включващи разходи за инвестиции, чийто размер е в съответствие с включения брой участници за периода на изпълнение на проекта отговаря на заложеното в ПРСР 2014-2020 г. и е съобразено с максималният размер на допустими разходи за едно проектно предложение, представено от един кандидат.  В т. 2.9 от Раздел 2. Финансово изпълнение на проектите и плащане на Условията за изпълнение на одобрени проекти е посочено, че: Разходи за инвестиции и разходи за амортизация могат да бъдат заявени само в окончателното искане за плащане, като разходите ще бъдат изплатени в пълния им размер само при условие, че участие в демонстрациите са взели минимално заложения брой участници по т. 14 от Раздел 13.2 Условия за допустимост на дейностите от Условията за кандидатстване.  5. Не се приема. Инвестицията в съоръжения за напояване е съпътствана от значителен набор от документи, което води до повишена административна тежест и утежняване на процедурата.  5.1. Не се приема. Включването на предложеният разход ще доведе до забавяне и утежняване в процеса на изпълнение на одобрените дейности по проектите.  5.2. Не се приема. Съществува хипотеза, в която кандидатът е представил три съпоставими независими оферти за определени активи (активи с еднотипни основни технически характеристики). Възможно е въпреки, че активът, чиято стойност съгласно представената оферта е с най-ниска цена да не попада в списъка по т. 11 от Раздел 14.2 „Условия за допустимост на разходите“ на Условията за кандидатстване, някой от активите, посочени в другите две оферти да е включен в списъка по т. 11, като в този случай, Оценителната комисия ще извърши съпоставка и ще одобри съответния разход до най-ниския му размер.  5.3. Не се приема. Критериите за подбор на проектни предложения по подмярка 1.2 „Подпомагане за демонстрационни дейности и действия за осведомяване“ от ПРСР 2014-2020 г. са приети на проведена писмена процедура на Комитета по наблюдение на ПРСР 2014-2020 г. в периода 03-09.07.2020 г.  6. Не се приема. Представянето на инвентарна книга на кандидата - към датата на подаване на проектното предложение, с разбивка по вид на актив, дата и цена на придобиване е свързано с извършване на преценка относно наличие на извършване на недопустими или необосновани разходи посочени в Раздел 14.3. „Недопустими разходи“ на УК от оценителна комисия.  6.1. Приема се.  1.Не се приема. Съгласно чл. 63 - Авансови плащания от Регламент 1305/2013 г., т. 1 „Авансовите плащания се подчиняват на условието за предоставяне на банкова гаранция или еквивалентна гаранция, съответстваща на 100 % от размера на авансовото плащане“. В допълнение в Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители, обн. ДВ бр. 48 от 2018 г., такава възможност не е предвидена.  2. Не се приема. Текстът отразява условията за кандидатстване, като съществува ясно разграничение между проектните предложения, свързани с демонстрации за лица, заети в сферата на горско и селско стопанство.  3. Не се приема. Формата на представяне на изискуемите документи е посочена в т. 2.28. Опис на документите при подаване на искане за плащане.  3.1. Не се приема. Изискваните документи по т. 11- т.14 са свързани с основни компоненти на стандартният разход за осъществяване на дейността.  4. Приема се. Текстовете са прецизирани. |
| 2. | ДФ „Земеделие“ | 08.07.2022 г. | I. По условията за кандидатстване:  1. Предлагаме да се добави нова точка към раздел 13.2. Условия за допустимост на дейностите, в която да се посочи, че изискванията на т. 14 се отнасят и по отношение на разходите за инвестиции, които се финансират под формата на амортизационни разходи, с цел по – голяма яснота за бенефициентите, които ще кандидатстват за такъв вид инвестиционни разходи.  2. Предлагаме в раздел 14.1. Допустими разходи да се посочат какви са изискванията за кандидати възложители по реда на чл. 49, ал. 2, т. 2 от ЗУСЕФСУ (ЗУСЕСИФ), като например:  За кандидати, които не са възложители по смисъла на ЗОП, при възлагане на външни за тях лица на елементи, включени в стойността на предвидените демонстрационни дейности, се прилагат разпоредбите на Глава четвърта от Закона за управление на средствата от Европейските фондове при споделено управление и Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове.  II. По условията за изпълнение:  1. Предлагаме да се допълни текстът на т.2.11.8 от Раздел II. Критерии за допустимост, ангажименти и други задължения на бенефициентите, на УО на ПРСР 2014 – 2020 г. и на Държавен фонд „Земеделие“ (ДФЗ–РА), както следва:  2.11.8 извършват за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на финансовата помощ, при наложена финансова корекция за установени нарушения на ЗОП/ПМС № 160/2016 г.  Държавен фонд „Земеделие“ налага финансови корекции и при установени нарушения на Постановление № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове.  2. Предлагаме да се коригира допусната техническа грешка в т.2.6 от Раздел Б. Изменение и прекратяване на административния договор, финансово изпълнение на проектите и мерки за информиране и публичност, както следва:  2.6. Банковата гаранция се освобождава и се връща на издателя до 10 календарни дни от момента, в който ДФЗ - РА установи, че сумата на одобрените за плащане разходи, съответстваща на финансовата помощ, свързана с инвестицията, надхвърля сумата на аванса.  3. В т.1 към т. 2.28 Опис на документите при подаване на искане за плащане от Раздел Б. трябва да се добави, че искането за плащане по образец важи и за междинни искания за плащане:  1. Искане за междинно/окончателно плащане, във формат .pdf , ведно с Таблица за разходите към него във формат xls (табл. 2 от Таблицата за разходите се представя подписана и подпечатана във формат .pdf (по утвърден образец на изпълнителния директор на ДФЗ).  4. В т.4 към т. 2.28 Опис на документите при подаване на искане за плащане от Раздел Б. трябва да се добави формат, в който следва да се представи изискуемият документ:  4. Декларация от представляващия бенефициента на помощта за наличие или липса на двойно финансиране - попълнена, подписана и сканирана съгласно приложение № 9 във формат .pdf или .jpg;  5. В образеца на административен договор (Приложение № 1 към Условията за изпълнение) предлагаме да се прецизират текстовете на чл. 3, ал .7, както следва:  Авансово плащане се допуска не повече от един път за периода на изпълнение на проекта след съгласуване на процедурата за избор на изпълнител (избран по реда на ЗОП или ПМС № 160/2016г.) обществената/ите поръчка/и за инвестиционните разходи от ФОНДА. | 1. Приема се. 2. Приема се. 3. Приема се. 4. Приема се. 5. Приема се. 6. Приема се. 7. Приема се. |